પીવાના પાણીના કલોરીનેશન તથા જ્યાં જરૂર જણાય ત્યાં ટેન્કર દ્વારા સ્વચ્છ પીવાનું પાણી પહોચાડવા પણ સૂચનાઓ આપી છે. ગત વર્ષે જે ભારે વરસાદ થયો તે ગુજરાત ઉપર બે સિસ્ટમ કાર્યરત થવાને કારણે થયો હતો. આ વર્ષે ચોમાસાની મોસમમાં બંગાળના અખાતમાં સક્રિય થયેલી એક જ સિસ્ટમને કારણે સૌરાષ્ટ્ર-દક્ષિણ ગુજરાતના સાગરકાંઠે વ્યાપક વરસાદ થયો છે. હવે આગામી દિવસોમાં ઉત્તર ગુજરાત, મધ્ય ગુજરાત સહિત મધ્યપ્રદેશ-રાજસ્થાનમાં વરસાદ થવાની હવામાન વિભાગની આગાહી છે. આ વ્યાપક વરસાદને પરિણામે એકંદરે રાજ્યમાં આ વર્ષે ખેતી પાક સારો થશે. એટલું જ નહીં, રાજ્યમાં પીવાના-ખેતીના પાણી માટે પણ સમસ્યા રહેશે નહીં.